open-index/open-wikipedia-markdown huggingface dataset:
Qatar Foundation

**Qatar Foundation** (arabisk: مؤسسة قطر«; fullt navn: *Qatar-fundasjonen for utdanning, vitenskap og samfunnsutvikling*) er en delvis privateid ideell organisasjon i Qatar. Den blei oppretta i 1995 gjennom et dekret av sjeik Hamad bin Khalifa Al Thani, emir av Qatar. I tillegg til privat finansiering får den økonimisk støtte fra regjeringa. Fundasjonens mål er å «støtte Qatar på reisen fra karbonøkonomi til kunnskapsøkonomi ved å frigjøre menneskelig potensial». Den fokuserer på tre pilarer: utdanning, vitenskap og forskning, og samfunnsutvikling.

Qatar Foundation har vært FC Barcelonas hoveddraktsponsor siden 2011.

## Referanser


## Eksterne lenker
*
Bisher habt ihr nichts gebeten in meinem Namen

***Bisher habt ihr nichts gebeten in meinem Namen***, BWV 87, er en kirkelig kantate komponert av Johann Sebastian Bach.

Den ble komponert i Leipzig i 1725 for femte søndag etter påske, som dette året var den 6. mai.

Teksten er hentet fra Christiane Mariane von Ziegler (sats 2-4, 6), Evangeliet etter Johannes 16: 24 (første sats) 16: 33 (femte sats), og Heinrich Müller (siste sats)

Koraltemaet er basert på salmen «Jesu, meine Freude» av Johann Franck (1650).

## Instrumentering og struktur

Stykket er instrumentert for to oboer, obo da caccia, to fioliner, bratsj og basso continuo, samt tre sangsolister (alt, tenor, bass) og firedelt kor.

Det består av sju satser:
# «Bisher habt ihr nichts gebeten in meinem Namen», Arie for bass
# «O Wort, das Geist und Seel erschreckt», Resitativ for alt
# «Vergib, o Vater, unsre Schuld», Arie for alt
# «Wenn unsre Schuld bis an den Himmel steigt», Resitativ for tenor
# «In der Welt habt ihr Angst», Arie for bass
# «Ich will leiden, ich will schweigen», Arie for tenor
# «Muß ich sein betrübet?», Koral

## Kilder
* Bisher habt ihr nichts gebeten in meinem Namen hos Bach Cantatas

## Eksterne lenker
* Piano- og songpartitur for BWV 87 på bach-cantatas.com
Bringet dem Herrn Ehre seines Namens

***Bringet dem Herrn Ehre seines Namens***, BWV 148, er en kirkelig kantate komponert av Johann Sebastian Bach.

Den ble komponert i Leipzig i 1723 for den 17. søndagen etter treenighetssøndag. Stykket ble kanskje framført på nytt 23. september 1727 i Leipzig.

Teksten er hentet fra Salme 29: 2 (første sats), mens resten er skrevet av en ukjent tekstforfatter eller Johann Heermann (sjette sats)

Koraltemaet er basert på salmen «Wo soll ich fliehen hin / Auf meinen lieben Gott». Koralmelodien er basert på en verdslig sang av Jacob Regnart (1540{?} - 1599) med tittelen «Venus, du und dein Kind seid alle beide blind». Denne finnes i samlingen *Kurtzweilige teutsche Liedlein / nach Art der Neapolitanen oder welschen Villanellen* fra Nürnberg i 1574.

## Instrumentering og struktur

Stykket er instrumentert for  trompet, tre oboer, strykere, orgel continuo, samt tre sangsolister (alt, tenor, bass) og firedelt kor.

Det består av seks satser:

# «Bringet dem Herrn Ehre seines Namens», Konsertstykke for kor
# «Ich eile, die Lehre des Lebens zu horen», Arie for tenor
# «So wie der Hirsch nach frischem Wasser schreit», Resitativ for alt
# «Mund und Herze steht dir offen», Arie for alt
# «Bleib' auch, mein Gott, in mir», Resitativ for tenor
# «Fuhr' auch mein Herz und Sinn», Koral

## Kilder
* Bringet dem Herrn Ehre seines Namens hos Bach-kantater

## Eksterne lenker
* Piano- og sangpartitur for BWV 148 på bach-cantatas.com
Trans-ny-guinea-språk

**Trans-ny-guinea-språk** er en foreslått språkfamilie som snakkes på øyene Ny-Guinea, De små Sundaøyer og Molukkene i Stillehavet. Inndelinga av familien er svært usikker, ettersom Ny-Guinea og de omkringliggende øyene kanskje er det området i verden med størst språklig variasjon, og man har ikke studert alle språka godt nok. Det er derfor heller ikke enighet om hvor mange språk familien består av; noen forskere regner med over 500, noe som gjør at trans-ny-guinea-språk kanskje kan regnes som verdens tredje største språkfamilie når det gjelder antall språk.

Trans-ny-guinea-språka deles inn i ei rekke undergrupper, men det er ikke bevist at alle disse virkelig tilhører familien. Alle trans-ny-guinea-språka er papuanske språk, ei ikke-genetisk inndeling som omfatter alle språka i det vestlige Stillehavet som ikke er verken austronesiske eller australske.

## Litteratur
* 
* 
* 

## Eksterne lenker
* Trans-ny-guinea-språk hos Ethnologue
* Trans-ny-guinea-språk hos MultiTree
Margareth Øvrum

**Margareth Øvrum** (født 19. september 1958 fra Skien) er  er en norsk sivilingeniør. Hun er konserndirektør for teknologi, prosjekter og boring i Equinor (tidligere Statoil).
Øvrum har studert teknisk fysikk ved Norges tekniske høgskole (nå NTNU) fra 1977 til 1981. Hun har jobbet i Statoil/Equinor siden 1982. Som 33-åring ble hun Nordsjøens første kvinnelige plattformsjef, på Gullfaks A. 

I 2013 ble hun kåret til årets mest innflytelsesrike teknologikvinne. I 2017 ble hun tildelt Norsk Petroleumsforenings pris.

## Referanser


## Eksterne lenker
* Presentasjonsside i Statoil
Liam

**Liam** er et irsk og engelsk mannsnavn dannet som en kortform av *[[William]]*.

## Etymologi
*Liam* er opprinnelig en irsk keltisk kortform av *[[William]]*, som er dannet av navneleddene *wil*, «vilje» eller «ønske», og *helm*, «hjelm».

## Utbredelse
*Liam* er et populært navn i mange engelsktalende land og i flere land i Nord- og Sentral-Europa.

*Liam* har vært et populært guttenavn i England siden 1990-årene.

*Liam* har vært et svært populært navn i USA fra rundt 2010-årene

Navnet *Liam* har vært vanlig i Norge siden 2000-årene og hadde en popularitetstopp med 1,2 % i 2015. Navnet er dermed vanlig blant generasjon Alfa i Norge.

*Liam* har finlandssvensk navnedag 6. april og, fra 2014, norsk navnedag 9. oktober.

*Liam* er i dag et vanlig navn blant annet i Canada og Irland.

|}

## Kjente personer med navnet

Personene i listen er ordnet kronologisk etter fødselsår.
* Liam Neeson (født 1952), irsk skuespiller
* Liam Fox (født 1961), britisk politiker
* Liam Gallagher (født 1972), britisk musiker
* Liam Ridgewell (født 1984), engelsk fotballspiller
* Liam Hemsworth (født 1990), australsk skuespiller
* Liam Aiken (født 1990), amerikansk skuespiller
* Liam Payne (1993–2024), britisk sanger

## Referanser


## Eksterne lenker
Bleib bei uns, denn es will Abend werden

***Bleib bei uns, denn es will Abend werden***, BWV 6, er en kantate av Johann Sebastian Bach.

Den ble skrevet i Leipzig for 2. påskedag og ble først framført den 2. april 1725. Kantaten er basert på koraler av Nikolaus Selnecker og Martin Luther. Teksten fra første satsen kommer fra Lukasevangeliet 24:29.

Stykket er skrevet for to oboer, obo da caccia, strykere (fioliner, bratsjer og basso continuo), sangsolister og kor. Den består av seks satser:

# Kor: «Bleib bei uns, denn es will Abend werden» - en fri polyfon sats i tredelt form for hele ensemblet. Den midtre delen er fugeliknende i tekstur (c-moll). 
# Arie: «Hochgelobter Gottessohn» - for alt, obo da caccia og continuo (Ess-dur). 
# Koral: «Ach bleib bei uns, Herr Jesu Christ» - ein del av koralen til Hermann for solosopran, piccolo cello og continuo (H-dur). 
# Resitativ: «Es hat die Dunkelheit an vielen Orten» - for bass og continuo (g-moll). 
# Arie: «Jesu, laß uns auf dich sehen» - for tenor, strykarar og continuo (g-moll). 
# Koral: «Beweis dein Macht, Herr Jesu Christ» - siste verset av koralen, sunget og spilt av hele ensemblet (g-moll). 

## Eksterne lenker
*  
* Sangpartitur for stykket
* Tysk tekst med engelsk omsettelse
* Forskjellige kommentarer om stykket
Matthew

**Matthew** er et engelsk mannsnavn som betyr «gave fra gud».

## Etymologi
*Matthew* er en engelsk form av Ματθαιος (*Matthaios*), den greske formen av det hebraiske navnet מַתִּתְיָהוּ (*Mattityahu*), som betyr «gave fra gud».

## Utbredelse
*Matthew* har vært et vanlig navn i England siden 1200-tallet.

*Matthew* har i mange år vært et populært navn i USA.

|}

## Kjente personer med navnet
Personene i listen er ordnet kronologisk etter fødselsår.
* Matthew Weiner (f. 1965), amerikansk forfatter og regissør kjent for TV-serien *Mad men*
* Matthew Perry (1969–2023), kanadisk-amerikansk skuespiller kjent fra TV-serien *Friends*
* Matthew Vaughn (f. 1971), britisk filmprodusent

## Referanser


## Eksterne lenker
Let’s Spend the Night Together

**Let's Spend the Night Together** er skrevet av Mick Jagger og Keith Richards og ble første gang gitt ut av The Rolling Stones i januar 1967, som single samme med «Ruby Tuesday». Den ble også inkludert på den amerikanske utgaven av albumet *[[Between the Buttons]]* samme år. Den er senere blitt inkludert i flere senere album, blant annet samlealbumet *[[Forty Licks]]* fra 2002.

## Personell

* Mick Jagger – vokal
* Keith Richards – elektrisk gitar, bass, bakgrunnsvokal
* Brian Jones – orgel 
* Charlie Watts – trommer
* Jack Nitzsche - piano

## Coverversjoner

* Muddy Waters på albumet *[[Electric Mud]]* (1968)
* Claudine Longet på albumet med samme navn *Let's Spend the Night Together* (1972)
* David Bowie på albumet *[[Aladdin Sane]]* (1973)
* Jerry Garcia på albumet *[[Compliments (album)|Compliments]]* (1974)
* Tina Turner spilte inn sangen og ga den ut på albumet *[[Acid Queen (album)|Acid Queen]]* i 1975
* Roger Chapman spilte den inn på en singel (1979)
* Toronto, på den canadiske versjonen av deres debutalbum, *[[Lookin' for Trouble]]* (1980)
* Keel på deres album *[[Lay Down the Law]]* (1984)
* «Weird Al» Yankovic brukte refrenget i sin sang, «The Hot Rocks Polka» på albumet *[[UHF &ndash; Original Motion Picture Soundtrack and Other Stuff]]* (1989)
* Electric Light Orchestra har ved en del anledninger spilt sangen live under konserter rundt 1973/1974, men har aldri spilt den inn.
John Lunds plass

**John Lunds plass** er en plass på Nygårdshøyden i Bergen sentrum, der Herman Foss' gate og Fosswinckels gate møtes. 

Plassen er oppkalt etter John Theodor Lund, som var ordfører i Bergen Stortingsrepresentant for Venstre og Lagtingspresident 1882–1900. Lund var også livslangt medlem av Den norske nobelkomite 1897–1913, tollskriver i Bergen fra 1898 og formann i 17. maikomiteen i Bergen 1876–1913. Lunds hjem sto tidligere ved plassen og Morgenprosesjonen stanser derfor alltid opp ved Lunds minnesmerke på plassen, synger «Bergenssangen» og bekranser det på grunnlovsdagen. Det samfunnsvitenskapelige fakultetet ved Universitetet i Bergen har adresse John Lunds plass.

## Litteratur
*Salmonsens konversationsleksikon, Anden Udgave, Bind XVI: Ludolf—Miel (1915-1930) hos Project Runeberg på nett. 
*Artikkel om John Theodor Lund i Store norske leksikon på nett
*Kjerstin Gjengedal: ''John Lund får utstilling''. På høyden. Nettavis for Universitetet i Bergen 7.6.2005. Besøkt 25. mars 2013

## Eksterne lenker
*
Il cimento dell’armonia e dell’inventione

***Il cimento dell'armonia e dell'invenzione*** (*Konkurransen mellom Harmoni og Nyskaping*) er en samling på tolv solokonserter skrevet av Antonio Vivaldi mellom 1723 og 1725 og publisert i 1725 som Op. 8. Alle er for fiolin, strykere og basso continuo. 

Gjemt i denne større samlingen finner en de mest kjente av alle solokonsertene fra barokken, *[[De fire årstidene]]* (*Le quattro stagioni*) med «Våren», «Sommeren», «Høsten» og «Vinteren». Hver av dem er innledet av en sonett, trolig skrevet av Vivaldi selv, som skildrer hva som skjer i de fire konsertene. Om en følger sonetten mens en hører musikken, kan en se hvor detaljert skildringen til Vivaldi er, som at noen mister fotfeste på isen og faller på bakken, noe som skiller seg fra andre titler i barokken, der tittelen bare gjir et hint om den generelle stemningen. 

Flere av de andre konsertene i opus 8 er like detaljerte, noe som kan tyde på at Vivaldi eller en annen som satte sammen samlingen, mente at de hørte sammen.. Blant annet ligner «La caccia» (Jakten) og «La tempesta di mare» (Havstormen) på *De fire årstidene*. 

## Konserter

*Konsert nr. 1 i E-dur, «La primavera» (Våren), RV 269
*Konsert nr. 2 i G-moll, «L'estate» (Sommeren),  RV 315
*Konsert nr. 3 i F-dur, «L'autunno» (Høsten),  RV 293
*Konsert nr. 4 i F-moll, «L'inverno» (Vinteren), RV 297
*Konsert nr. 5 i Ess-dur, «La tempesta di mare» (Havstormen), RV 253
*Konsert nr. 6 i C-dur, «Il piacere» (Nytelse), RV 180
*Konsert nr. 7 i D-moll, RV 242
*Konsert nr. 8 i G-moll, RV 332
*Konsert nr. 9 i D-moll, RV 236
*Konsert nr. 10 i H-dur, «La caccia» (Jakten), RV 362
*Konsert nr. 11 i D-dur, RV 210
*Konsert nr. 12 i C-dur, RV 178

## Referanser


## Eksterne lenker
* Partitur for Vivaldi Op.8
Er rufet seinen Schafen mit Namen

***Er rufet seinen Schafen mit Namen***, BWV 175, er en kirkelig kantate komponert av Johann Sebastian Bach.

Den ble komponert i Leipzig i 1725 for tredje pinsedag. Stykket ble framført en gang til i Leipzig, men årstallet er ukjent. 

Teksten er skrevet av Christiane Mariene von Ziegler (sats 2-5) og Johann Rist (sats 7), mens første og femte sats er basert på Evangeliet etter Johannes 10: 3 og 10: 6.

Koraltemaet er basert på salmen «Komm, Heiliger Geist, Herre Gott». Denne melodien av en ukjent komponist er datert til 1400-tallet og er kanskje knytt til salmemelodien «Adesto, sancta spiritus» av Marchetto di Padua fra omkring 1270. Kantaten kom først på trykk i den nåværende formen i *Geystliche Gesangk Buchleyn* (redigert av Johann Walter) i Wittenberg i 1524 sammen med flere vers som Martin Luther hadde skrevet. 

## Instrumentering og struktur

Stykket er instrumentert for tre trompeter, tre fløyte dolce, to fioliner, bratsj, fiolonsell piccolo solo og basso continuo, samt tre sangsolister (alt, tenor, bass) og firedelt kor.

Det består av sju satser:
# «Er rufet seinen Schafen mit Namen», Resitativ for tenor
# «Komm, leite mich», Arie for alt
# «Wo find' ich dich? Ach, wo bist du verborgen?», Resitativ for tenor
# «Es dünket mich, ich seh' dich kommen», Arie for tenor
# «Sie vernahmen aber nicht, was es war», Resitativ for alt
# «Öffnet euch, ihr beiden Ohren», Arie for bass
# «Nun, werter Geist, ich folg' dir», Koral

## Litteratur
* Er rufet seinen Schafen mit Namen hos Bach-kantater

## Eksterne lenker
* Piano- og songpartitur for BWV 175 (PDF) på bach-cantatas.com
Albert Langen

**Albert Langen** (født 8. juli 1869 i Antwerpen, død 30. april 1909 i München) var en tysk bokforlegger og tidsskriftutgiver.

I 1893 grunnla Albert Langen et forlag i München som blant annet gjorde en stor innsats for nordisk litteratur i Tyskland. Forlaget utga både Bjørnstjerne Bjørnson, Knut Hamsun og Selma Lagerlöf på tysk.

Sammen med karikaturtegneren Thomas Theodor Heine startet han det satiriske vittighetsbladet *[[Simplicissimus]]* i 1896. Det radikale og antiklerikale tidsskriftet hadde bidrag av kjente forfattere som Frank Wedekind og Hermann Hesse. Det kom også til å påvirke illustrasjonskunsten gjennom tegningene til en rekke fremragende utøvere, deriblant nordmennene Olaf Gulbransson og Ragnvald Blix.

I 1896 giftet han seg med Bjørnsons yngste datter Dagny Bjørnson (1876–1974). De fikk to barn sammen.

## Referanser
Park Jae-suk

**Park Jae-suk** (født 7. november 1979) er en sørkoreansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

## Karriere
Park deltok ved Verdensmesterskapet i boccia 2006 i Rio de Janeiro i Brasil, der han kom på 17.-plass individuelt, og Sør-Korea kom på 13.-plass i lagkonkurransen. Ved Verdenscupen i boccia 2007 fikk han bronse, bak David Smith og Francisco Javier Beltran, som gjorde at han ved utgangen av 2007 var rangert som nummer 5 i verden.

Han deltok ved Paralympiske sommerleker 2008 i Beijing. I den individuelle konkurransen vant han sin gruppe i gruppespillet, og gikk videre til sluttspillet. Der møtte han imidlertid portugisiske João Paulo Fernandes i kvartfinalen, og tapte 2-3. Park endte dermed på 7.-plass i denne konkurransen. Ved Asia- og sørstillehavsmesterskapet i boccia 2009 fikk han to medaljer. Individuelt fikk han sølv, etter at han tapte finalen 1-4 for sin landsmann Kim Myeong-su, mens i lagkonkurransen fikk Sør-Korea bronse, etter at de vant bronsefinalen 8-5 over Japan. Park spilte her sammen Kim Myeong-su og Jeong So-yeong.

## Referanser
Norsk vilje

***Norsk vilje*** var en av de illegale avisene som ble utgitt under den tyske okkupasjonen av Norge i andre verdenskrig.

Avisen kom ut på Vestlandet i årene 1944-1945, og ble utgitt av NKP i Bergen. Svale Solheim var redaktør, og samarbeidet med August Rathke og hans avis *[[Fortroppen]]*. *Norsk vilje* ble laget i boktrykk i nokså høyt opplag, og produsert i hemmelighet i Bergens Tidende.

*Norsk vilje* var også navnet på en stensilert illegale avis som utkom i Bergen i årene 1942-1944.
  
## Referanser
Bonden (illegal avis)

***Bonden*** var en av de illegale avisene som ble utgitt under den tyske okkupasjonen av Norge i andre verdenskrig.

Avisen kom ut fra 1943, med i alt fem nummer. Den var som navnet sier spesielt rettet mot befolkningen på landsbygda. Involvert i produksjonen var blant andre Kjell Kviberg, Johannes Landfall og Johannes Landmark.
  
## Referanser
Opphavsland

**Opphavsland** er en betegnelse som skal opplyse forbrukere om hvor en vare stammer fra. 

For matvarer og lignende, vil det dreie seg om oppdretts-, oppfiskings eller dyrkningsland. For tekstiler og andre varer, kan siste tilvirkningsland være oppgitt, mens der kan være bestanddeler fra flere andre land involvert.

Enkelte vareslag kan kun omsettes lovlig i Norge når de er utstyrt med slik merking, mens andre vareslag stilles mere fritt. Elektronikk kan være ferdigmontert i ett land, som gjerne er oppgitt som «Made in NNNNNN», men inneholde elementer fra flere andre underleverandørland.
Siri Hustvedts essays og artikler

**[[Siri Hustvedt]]** (født 19. februar 1955) er en amerikansk forfatter, essayist, skrivelærer, foreleser m.m. 
Hun har skrevet mange essays hvor innholdet ligger i skjæringspunktet mellom kunst og litteratur. Disse har ofte handlet om sansning og kunstopplevelse. Hennes essayarbeider har etter hvert dreid mer og mer mot hjerneforskning og nevropsykologi hvor hun er blitt en hyppig gjest på konferanser innenfor de respektive fagfelt. Hennes betraktninger rundt kunst, litteratur og psykologi viser en dyp forståelse for fagområdene. Hennes bidrag har gjort at hun har opparbeidet seg anerkjennelse innen fagmiljøene.

Denne artikkelen omhandler bibliografisk informasjon om Siri Hustvedts verker hvor særlig essayene er vektlagt. Dette er gjort for å tydeliggjøre hvilke emner hun behandler og i hvilke faglige miljøer hun publiserer sine essays.
Der hvor det er funnet lenker til selve teksten, vil essaytittelen føre direkte til kilden. Hvor fulltekst ikke er tilgjengelig, lenkes det til det dokumentet som best representerer publikasjonen.

## Siri Hustvedts verker utgitt i Norge
### Romaner

### Lyrikk

Lyrikk som ikke er oversatt til norsk: Reading to you (1983)

### Essays av Siri Hustvedt
#### Essaysamlinger på norsk

#### Essaysamlinger på engelsk

### Essays inndelt etter fagområde

#### Essays rundt språk, filosofi og livet generelt

#### Hjerneforskning og nevropsykologi

#### Kunst og litteratur

#### Kjønn og seksualitet

## Referanser
### Siri Hustvedts engelskspråklige førsteutgaver
Library of Congress
Link Springer
Ebscohost
Barnes & Noble
Journalseeker
Samsøk 
Worldcat
The Gabbaron
Google books
Amazon.com
Bokus
Google.com

### Siri Hustvedts norskspråklige førsteutgaver
,
Deichmanske Bibliotek,
Norsk Ungdom (illegal avis)

***Norsk ungdom*** var en av de illegale avisene som ble utgitt under den tyske okkupasjonen av Norge i andre verdenskrig. Avisen kom i trykt utgave, og ble utgitt av NKP.

*Norsk Ungdom* kom ut fra 1942, og de første utgavene ble laget i Bergen. Involvert i produksjonen der var blant andre Arne Gauslå,  Arne Pettersen, Ørnulf Slåttelid og Brynhild Strøm. Avisen ble imidlertid stanset alt i mai, da Gestapo slo til og foretok en rekke arrestasjoner i miljøet. Både Strøm og Slåttelid ble tatt, utsatt for tortur og mistet livet i fengselet.

På høsten klarte partiet å få i gang avisen igjen. Nå ble den produsert i et illegalt trykkeri NKP hadde etablert i kjelleren i en villa på Høybråten i Oslo. Villaen tilhørte den danske blikkenslageren Peter Christensen, som hadde tøffelfabrikk ved siden av det hemmelige trykkeriet i underetasjen. Boksatsen sørget setterne Trygve Gulliksen og Gunnar Kokaas for og avisen ble laget på trykkemaskinen, en digel. Trykkeriet laget flere av NKPs aviser, blant annet *[[Den norske kvinne]]*.

10. juni 1943 slo Gestapo nok en gang til mot avisen, da de klarte å rulle opp trykkeriet. Christensen ble tatt og skutt på Trandum 5. september 1944. Gulliksen skulle henrettes, men klarte å rømme under transporten og kom seg over til Sverige. Christensens kone Marthe Christensen og datter Erna Christensen ble også tatt. De satt på Bredtvedt og Grini til de ble satt fri før krigens slutt.

Blant *Norsk ungdom*s redaktører var Alf Biem, som også ble arrestert. Andre som var involvert i avisen var Ørnulf Egge, Roald Halvorsen, Bergliot Løiten og Ove Warreng.

I 1945 startet NKP en ny illegal ungdomsavis, ***Den kjempende ungdom***. Dette var en trykt avis som ble produsert samme sted som *[[Friheten]]* i Oslo, og som rakk å komme med ett eller to nummer før frigjøringen.

## Referanser


## Eksterne lenker
* ''Norsk Ungdom'' på Digitalt, Universitetsbiblioteket i Bergen
Trude Stenhammer

**Trude Stenhammer** (født 6. desember 1962 i Fauske) er en norsk vernepleier med en Post Graduate Diploma i Mental Health and Learining Disability fra King’s College London.  

Stenhammer har skrevet kapittel i boken *Utviklingshemming og psykisk helse*, som ble utgitt på Universitetsforlaget i 2000 med Jarle Eknes som redaktør. Hun var også medforfatter til rapporten *Utviklingshemmede med alvorlige atferdsavvik og/eller psykiske lidelser. En kartlegging av spesialisthelsetjenestens tilbud og behov*, som ble utgitt av Statens helsetilsyn i 2000.

Stenhammer har skrevet en rekke artikler og debattinnlegg. Deriblandt to fagfellevurderte artikler om autisme og nevrodiversitet.

## Referanser
Petrellfjellet

**Petrellfjellet** er et stort fjell i Mühlig-Hofmannfjella i Dronning Maud Land. Det er hovedsakelig isfritt og ligger mellom Slokstallen og Sloket i øst og Grytøyrfjellet og Stuttflogbreen i vest. To kilometer lenger sør ligger Setenuten, mens i nord ligger den isfylte dalen Fuglehommen. Høyeste punkt strekker seg 2678 moh.

Området ble første gang fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.

## Se også
*Liste over fjell i Dronning Maud Land

## Referanser
Orlando Agosti

**Orlando Ramón Agosti Echenique** (født 18. desember 1924 i San Andrés de Giles i provinsen Buenos Aires i Argentina, død 6. oktober 1997 i Buenos Aires) var en argentinsk politiker og offiser.

Den 1. januar 1976 ble han utnevnt til øverstkommanderende for Fuerza Aérea Argentina (luftvåpenet) med  brigadegenerals grad. To måneder gjennomførte han et militærputsch mot regjeringen ledet av president Isabel Martinez de Peron. Han var fra 1976 til 1983 medlem av militærjuntaen som overtok makten, sammen med Jorge Rafael Videla og Emilio Massera. 

Etter militærdiktaturets tid ble han straffeforfulgt og satt fengslet til 1989.

## Referanser


## Eksterne lenker
* Eintrag bei www.worldstatesmen.org
* Nekrolog i ''New York Times''
* Nekrolog i ''The Washington Post''
Sperkhiós

**Sperkhiós** (gresk Σπερχειός), gammelgresk *Sperkheios* og latin *Spercheus*, er en 82 km lang elv i Fthiotis i sentrale Hellas. Elven begynner i fjellene Tymfristos og flyter østover gjennom landsbyen Agios Georgios Tymfristou, og over en bred slette. Den flyter langs byene Makrakomi og Leianokladi, og sør for Fthiotis’ hovedstad Lamia. Elven flyter gjennom et område som tidligere var våtmark, men som nå har blitt drenert for jordbruk. Elven går til sist ut i Malikabukten, en bukt i Egeerhavet, rundt 13 km sørøst for Lamia.
Flens

En **flens** er et område på en del som er utvidet med en kant, enten innvendig eller utvendig. En flens blir ofte brukt for å kunne holde på plass, feste eller koble den aktuelle gjenstanden til en annen gjenstand. Det utvidede området som utgjør flensen kan da gripes tak i av den andre delen, og det kan være hull for å feste dem sammen ved bolting, nagling, eller kun ved å bidra til økt friksjon (jamfør flensmutter).

Vanlig bruksområder for flenser er til skinnehjul, flensemutter/bolt, rørkoblinger og kraftoverføringer.

## Rørflens

Rørflenser (engelsk: *pipe flange*) brukes til å koble sammen rør. Med flenser får man en mer fleksibel kobling av rør enn ved for eksempel sveising. Det finnes en rekke varianter av rørflenser tilpasset ulike behov, de fleste er standardiserte for å sikre at de passer sammen.

Vanlige standarder for flenser er ANSI/ASME (USA), PN/DIN (Tyskland), BS (Storbritannia og Australia), JIS/KS (Japan og Korea), GOST (Russland) og UNI (Italia), mens Norge har Norsk Standard (NS), som i hovedsak ligner PN/DIN/EN (for eksempel NS2527).

På verdensbasis har disse standardene fulgt utbredelsen av industri. ANSI/ASME er mest brukt innen offshore og raffineri. PN/DIN er mest brukt innen landbasert industri, kjemisk og skipsbygging. Innen hydraulikk brukes ofte SAE (ISO 6162) -flenser. Det finnes også andre standarder og normer rettet inn på nisjer i markedet. På Norsk sokkel brukes for eksempel kompaktflenser som er en lettere og mer kompakt utgave av ANSI/ASME.

Rørflenser er delt inn i trykklasser, og standardene beskriver også forskjellige tetningsmetoder.

## Se også
*Sveising
*Rør

## Eksterne lenker
* 37 grader krageflens https://web.archive.org/web/20140328050930/http://www.gshydro.com/no/gs-hydros-produkter/gs-37deg-krageflenssystem
* Flens, Store norske leksikon http://snl.no/flens/teknikk
* Flens - Retain Ring system Driftsprinsipp retain-ring flensesystem
* Kraging-flens Youtube http://www.youtube.com/watch?v=guCqU1pu8lA
* Benefits of flange technology.pdf
*7 typer rørflenser[./Http://no.lksteelpipe.com/news/7-kinds-pipe-flange-facing-you-should-know-11479108.html http://no.lksteelpipe.com/news/7-kinds-pipe-flange-facing-you-should-know-11479108.html]
Ivar Libæk

**Ivar Johan Libæk** (født 25. mars 1949) er en norsk historiker og lærebokforfatter for skoleverket. Han er utdannet cand.philol med hovedfag i historie fra Universitetet i Oslo, og har vært medforfatter for Cappelens lærebøker *Historie*, *Norge* (historie) og *Globus* (samfunnsfag) for videregående skole. I 2012 var han også medforfatter for boken *Norges historie etter 1814*.

Libæk har vært gjesteforsker ved Det norske Nobelinstitutt fra 1999 til 2001, og har de siste årene vært engasjert ved Nobels fredssenter og utgitt bøker på norsk om Nobels fredspris. Han har utgitt bøkene *Nobels fredspris* (2012) og en bok om fredsprisens historie som er utkommet på både norsk og engelsk.

## Bibliografi
* *Historie*, lærebokverk for videregående skole. Ulike utgivelser. Cappelen, Oslo.
* *Globus*, lærebokverk for videregående skole. Ulike utgivelser. Cappelen, Oslo.
* *Norges historie etter 1814*, Font Forlag, Oslo 2012.
* *Nobels fredspris*, Font Forlag, Oslo 2012.

## Referanser


## Eksterne lenker
* Presentasjon av forfatteren - Cappelen.
* presentasjon av forfatteren - Font Forlag.
Alfred Kubin

**Alfred Leopold Isidor Kubin** (født 10. april 1877 i Leitmeritz (Litoměřice) i Böhmen, død 20. august 1959 i Wernstein am Inn i Østerrike) var en tsjekkisk-østerriksk grafiker, illustratør og forfatter.

Kubin regnes som en viktig representant for symbolismen og ekspresjonismen. I 1912 deltok han i Der Blaue Reiters utstilling av grafikk i München sammen med blant andre Paul Klee og Vasilij Kandinskij. Kubin illustrerte bøker av Edgar Allan Poe, E.T.A. Hoffmann, Paul Scheerbart, Fjodor Dostojevskij og andre. Hans egen roman *Die andere Seite. Ein phantastischer Roman* (1909) har blitt beskrevet som et tidlig europeisk eksempel på magisk realisme. Fortellinga ble filmatisert i 1973 og kom som opera i 2010. 63 av Alfred Kubins kunstverk ble stemplet som «utartet kunst» av de tyske nazistene på 1930-tallet. Han er representert i Leopold Museum i Wien.

## Referanser


## Eksterne lenker
* 
* 
* 
*  www.alfred-kubin.com
*   Over 200 malerier og tegninger av Alfred Kubin
*  Kubins egne illustrasjoner til romanen ''Die andere Seite''
*  Alfred Kubins bidrag i det satiriske ''Simplicissimus'' (velg «K» og «Kubin, Alfred»)
Ned med våpnene

***Ned med våpnene*** (tysk: *Die Waffen Nieder!*) er en roman av Bertha von Suttner, utgitt første gang i Østerrike i 1889. Boken ble første gang oversatt til norsk i 1891, og senere i 1906 og 1954.

## Sammendrag av handlingen

Romanens hovedperson er den østerrikske grevinne Martha Althaus som følges gjennom fire kriger. Under den andre italienske uavhengighetskrigen, 19 år gammel, mister Althaus sin mann, Grev Arno Dotzky. Tapet får henne til å ta avstand fra all krig. Hennes andre ektemann, Baron Friedrich Tilling, deler hennes pasifistiske overbevisning selv om han er en offiser i den østerrikske hæren. Han kjempet i Schleswig  i 1864, og i den østerriksk-prøyssiske krig i 1866. Althaus' søstre og bror dør av koleraen på grunn av krigen, og faren dør av sorg etter å ha mistet sine barn. Deretter pensjonerte Friedrich seg fra hæren for å støtte Althaus' fredsaktivisme. Under den fransk-tyske krig, blir Friedrich skutt mens de bor i Paris fordi han er mistenkt for å være en prøyssisk spion. Althaus' sønn fra hennes første ekteskap, Rudolf, begynner å følge i sin mors fotspor.

## Reaksjoner på romanen

Bokas popularitet har vært sammenlignet med Harriet Beecher Stowes *[[Onkel Toms hytte]]*, og Alfred Nobel skrev at boka burde oversettes til alle verdens språk. 

I 1892 etablerte Bertha von Suttner månedstidsskriftet *[[Die Waffen nieder! (tidsskrift)|Die Waffen nieder!]]* sammen med Alfred Hermann Fried.

## Referanser
Die Waffen nieder! (tidsskrift)

***Die Waffen Nieder!*** var et tidsskrift etablert av Bertha von Suttner og Alfred Hermann Fried i 1892 for å fremme fredssaken.
Departementet for utdannelse

**Departementet for utdannelse** (*Department for Education*) er et departement i den britiske regjeringen med ansvar for saker som angår personer under 19 år, herunder utdannelse og barnevern.

Departementet ble opprettet 12. mai 2010 da David Camerons koalisjonsregjering tiltrådte, og overtok oppgaver og fasiliteter fra Barne-, skole- og familiedepartementet. Departementet for utdannelse har eksistert også tidligere, mellom 1992 da Departementet for utdannelse og vitenskap fikk nytt navn og 1995 da det ble slått sammen med Departementet for sysselsetting til Departementet for utdannelse og sysselsetting.

Departementet for utdannelse har et årlig budsjett på 57,6 milliarder pund. Det har fire underliggende etater: Teaching Agency, Standards and Testing Agency, Education Funding Agency og National College for School Leadership.

## Eksterne lenker
*
Det tredje tegnet

***Det tredje tegnet*** er en norsk dramaserie i seks deler av Terje Nilsen, Margrete Kåset og Håkon Noodt, opprinnelig sendt på NRK1 i 2002. Manuset til serien ble skrevet av Sverre Knudsen og Håkon Noodt. Regi var ved Terje Nilsen og Margrete Kåset.

Serien hadde 630 000 seere på premieren.

Serien var et europeisk samarbeid under navnet *[[Family Stories]]*, og serien ble også vist i dubbet versjon i Frankrike, Tyskland og Tsjekkia.

## Referanser


## Eksterne lenker
* Hjemmeside
Musikkåret 1823

## Hendelser
*Franz Liszt forlater Wien for Paris.
*Gioacchino Rossini ankommer London og blir presentert for kong George IV.
*Hector Berlioz forsvarer Gaspare Spontinis opera *[[La Vestale]]* i tidsskriftet *Le Corsaire*.
*Arpeggionen finnes opp av gitarmakeren Johann Georg Staufer fra Wien.

## Klassisk musikk
*Ludwig van Beethoven – Diabelli-variasjoner, Opus 120; Missa Solemnis Opus 123.
*Franz Krommer – Symfoni nr. 6 i D
*Felix Mendelssohn – *Konsert for 2 piano*
*Ferdinand Ries – Cellosonate i g-moll, Opus 125
*Franz Schubert – *[[Die schöne Müllerin]]*

## Opera
*Gaetano Donizetti – *[[Alfredo il grande]]*
*Gioacchino Rossini – *Semiramide*
*Franz Schubert – *[[Fierrabras (opera)|Fierrabras]]*
*Carl Maria von Weber – *Euryanthe*

## Populær musikk
* "Home! Sweet Home!", tekst John Howard Payne melodi Henry Bishop

## Publiseringer
*Emanuel Aloys Förster – *Anleitung zum General-Baß*

## Fødsler

*3. januar – Jacques-Nicolas Lemmens, belgisk organist og komponist (død 1881)
*27. januar – Édouard Lalo, fransk komponist (død 1892)
*6. mars – Marietta Alboni, italiensk operasanger (død 1894)
*14. august – Karel Miry, belgisk komponist (død 1889)
*15. august – Léon Gastinel, fransk komponist (død 1906)
*17. august – Theodor Julius Jaffé, tysk operasanger og skuespiller (død 1898)
*21. oktober – Emilio Arrieta, spansk komponist (død 1894)
*26. november – Thomas Tellefsen, norsk pianist og komponist (død 1874)
*1. desember – Ernest Reyer, fransk operakomponist og musikkritiker (død 1909)
**ukjent dato*
**John Diamond, irskamerikansk danser og trubadur (død 1857)
**Kurmangazy Sagyrbayuly, kasakhisk folkemusiker og komponist (død 1896)

## Dødsfall
*16. februar – Johann Gottfried Schicht, tysk dirigent og komponist (født 1753)
*1. mars – Pierre-Jean Garat, fransk sanger (født 1764)
*18. mars – Jean-Baptiste Breval, fransk cellist og komponist (født 1753)
*15. april – Louis Deland, svensk skuespiller, sanger og danser (født 1772)
*20. juni – Theodor von Schacht, tysk komponist (født 1748)
*3. oktober – Daniel Steibelt, tysk pianist og komponist (født 1765)
*12. november – Emanuel Aloys Förster, østerriksk komponist og musikklærer (født 1748)

## Bildegalleri

Francisco_Asenjo_Barbieri_(1823–1894).jpg|Francisco Asenjo Barbieri(1823–1894)


## Referanser


## Eksterne lenker
*
Julian Schieber

**Julian Schieber** (født 13. februar 1989) er en tysk tidligere fotballspiller.

## Referanser


## Eksterne lenker
*
Tour de France 2014

**Tour de France 2014** var den 101. utgaven av Tour de France og ble arrangert fra 5. til 27. juli 2014. Rittet startet i Leeds og de tre første etappene foregikk i Storbritannia. Det var fjerde gang rittet startet i Storbritannia. Den femte etappen, som gikk over mange av brosteinspartiene fra Paris–Roubaix, startet i Belgia.

Vincenzo Nibali tok ledelsen allerede på andre etappe, og beholdt den ut rittet, med unntak av én etappe. Han vant også fire etapper - det samme gjorde Marcel Kittel, mens Alexander Kristoff, Rafał Majka og Tony Martin vant to hver.

## Deltakere

198 ryttere fra 22 lag og 34 nasjoner startet rittet. 164 fullførte.

Alexander Kristoff var Norges eneste deltaker. Adam Hansen stilte til start og fullførte sin niende Grand Tour på rad. Rittets yngste deltaker, Danny van Poppel (20 år og 344 dager) stilte til start i sin andre Tour, mens eldstemann, hans lagkamerat Jens Voigt (42 år og 291 dager), startet sin 17. og siste Tour de France. Ji Cheng var første kineser til å stille til start.

De to største favorittene var Alberto Contador og Chris Froome, men begge krasjet ut av rittet tidlig. 

## Etapper

## Trøyene dag for dag

## Resultater
### Sammenlagt

### Poengkonkurransen

### Klatrekonkurransen

### Ungdomskonkurransen

### Lagkonkurransen

## Referanser


## Eksterne lenker
*
Svein Ivar Mellgren

**Svein Ivar Mellgren** (født 26. februar 1943) er en norsk lege og nevrolog. Han ble Cand.med. ved Universitetet i Oslo i 1968, dr.med ved Universitetet i Bergen 1973. Mellgren ble professor i medisin (nevrologi) i Trondheim i 1980 og i Tromsø i 1981.  Fra 2008-2013 tilsatt som instituttleder ved Institutt for klinisk medisin, Det helsevitenskapelige fakultet, Universitetet i Tromsø. Samtidig også overlege i bistilling ved Universitetssykehuset Nord-Norge. Fra 1982-1997 avdelingsleder ved nevrologisk avdeling i Tromsø i tillegg til professorstillingen. I 1987-88 visiting scientist ved Peripheral Nerve Center, Department of Neurology, Mayo Clinic, Rochester MN, USA. Har vært leder av spesialitetskomiteen i nevrologi og vice president i European Board of Neurology med særlig ansvar for etablering av en europeisk spesialisteksamen i nevrologi.

Undervisningsprisen ved Det medisinske fakultet ved Universitetet i Tromsø
Monrad-Krohns pris for nevrologisk forskning ved Universitetet i Oslo.

Hovedforskningsfelt: perifere nervesykdommer og deres patologi.

## Eksterne lenker
* Svein Ivar Mellgren fra Universitetet i Tromsø
*
Tour de France 1959

**Tour de France 1959** var den 46. utgaven av sykkelrittet Tour de France og den ble avholdt fra 25. juni til 18. juli 1959. Rittet besto av 22 etapper med totalt lengde på 
4 391 km. Gjennomsnittsfarten var 35.474 km/h.

## Gjennomføringen av rittet
Rittet ble vunnet av spanjolen Federico Bahamontes som vant med en margin på fire minutter til Henry Anglade, og drøye fem minutter til Jacques Anquetil. Poengtrøya ble vunnet av André Darrigade, mens sammenlagtvinner Federico Bahamontes også vant klatretrøya. Det hadde han gjort flere ganger før, og han ligger på andreplass over ryttere som har vunnet klatretrøya flest ganger. Gerard Saint ble kåret til rittets mest offensive rytter. Det belgiske laget vant lagkonkurransen.  

## Etapper

## Etappe for etappe

## Resultater
### Sammenlagt

### Poengtrøya

### Klatretrøya

### Lagkonkurransen

### Mest Offensive Rytter
Gerard Saint ble kåret til rittets mest offensive rytter

## Referanser


## Eksterne lenker
* RittInfo Tour de France 1959
* Historie Tour de France
Grytøyrfjellet

**Grytøyrfjellet** er et stort, isdekt fjell i Mühlig-Hofmannfjella i Dronning Maud Land. Tjuvholene utgjør den nordre delen og Stuttfloget den søndre delen av fjellet, som ligger mellom isbreene Flogeken i vest og Stuttflogbreen i øst. Høyeste punkt strekker seg 2695 moh.

Området ble fotografert fra fly av den tyske antarktisekspedisjonen 1938–39 under ledelse av Alfred Ritscher, som navnga en rekke objekter. Området ble ytterligere kartlagt av norske kartografer basert på undersøkelser og flyfotografier fra den norske antarktisekspedisjonen 1956–60 og navngitt etter ekspedisjonens meteorolog Bjørn Grytøyr (1933-2024).

Identifiseringen av objektene tyskerne navnga er usikker, og Tyskland har valgt å tilegne dette fjellpartiet, inkludert Skigarden, navnet *Bundermannketten* etter flyfotografen Max Bundermann som deltok på ekspedisjonen i 1938–39. US Advisory Committee on Antarctic Names har valgt å tilegne navnet Bundermann Range til et fjellparti rett nord for Nupskammen og Terningskarvet i Gjelsvikfjella, to grader lenger vest. USA har også valgt å benytte navnet Gablenz Range om det fjellpartiet tyskerne kaller Bundermannketten.

## Se også
*Liste over fjell i Dronning Maud Land

## Referanser
Bainingspråk

**Bainingspråk** er en liten språkfamilie som blir snakka av bainingfolket på øya New Britain i Papua Ny-Guinea. De er en del av den ikke-genetiske gruppa papuanske språk.

## Inndeling
*Kjerne-baining: mali, qaqet, kairak, simbali, ura, makolkol (utdødd)
*Taulil: taulil, butam (utdødd)

## Grammatikk
### Pronomen

For urbaining har Malcolm Ross rekonstruert dette pronomensystemet:

:

Eiendomspronomena *hans* og *hennes* er **vat* og **vet*.

## Litteratur
**Structural Phylogenetics and the Reconstruction of Ancient Language History*. Michael Dunn, Angela Terrill, Ger Reesink, Robert A. Foley, Stephen C. Levinson. *Science* magazine, 23. september 2005, vol. 309, s. 2072.
* Malcom Ross (2005). «Pronouns as a preliminary diagnostic for grouping Papuan languages.» In: Andrew Pawley, Robert Attenborough, Robin Hide and Jack Golson, eds, *Papuan pasts: cultural, linguistic and biological histories of Papuan-speaking peoples*, ss. 15-66. Canberra: Pacific Linguistics.

## Eksterne lenker
* Bainingspråk hos Ethnologue
* Bainingspråk hos MultiTree
Qaqet

**Qaqet** er et bainingspråk som blir snakka i på Gazellehalvøya i East New Britain-provinsen på øya New Britain i Papua Ny-Guinea. Det ble registrert 6350 talere av språket i 1988.

Språket blir skrevet med latinske bokstaver og brukes på flere barneskoler.

## Eksterne lenker
* 
* Qaqet-materiale hos The Internet Archive (archive.org)
* Qaqet-tekster hos Summer Institute of Linguistics (sil.org)
Musikkåret 1723

**Musikkåret 1723** er en oversikt over hendelser, ny musikk, fødte og avdøde musikkpersonligheter i 1723.

## Hendelser
*13. april – Johann Sebastian Bach får tillatelse til å forlate Köthen for å overta stillingen som kantor og musikalsk leder ved Thomaskirche, Leipzig; for å få posten, hadde kan måttet vinne fram i konkurransen fra flere fremtredende musikere som Georg Friedrich Kauffmann.
* Händel flytter til 25 Brook Street, London, nå Handel House Museum.
*Alessandro Scarlatti begynner sitt siste store verk, en serenade til prinsen av Stiglianos bryllup, men maktet ikke å fullføre før han døde.
* *Opinioni de' cantori antichi e moderni* utgis av Pier Francesco Tosi.
*Francesco Maria Veracini vender tilbake til Firenze etter en periode i Tyskland.
*Antonio Vandini og Giuseppe Tartini tjenestegjør for grev Kinsky i Praha.

## Klassisk musikk
*Johann Sebastian Bach – *To-delt invention nr 6 i E-dur* for fiolin og cello
*Antonio Maria Bononcini – *Stabat Mater*
*Louis-Antoine Dornel – *Concerts de simphonies*
*Marin Marais – *Sonnerie de Ste-Geneviève du Mont-de-Paris*
*Georg Philipp Telemann
***Hamburger [[Admiralitätsmusik]] *
*** Wasser-Ouverture C-dur for 2 blokkfløyter, piccoloblokkfløyte, tverrfløyte, fagott, strykere og generalbass, TWV 55:C3 "Wassermusik"*
*Jan Dismas Zelenka – *Konsert nr. 8 i G-dur *
*Antonio Vivaldi – *[[De fire årstidene]]*

## Opera
*Giovanni Battista Bononcini – *Erminia*
*Francesco Feo – *Morano e Rosina*
*Georg Friedrich Händel
***[[Flavio]]*
***[[Ottone]]*
*Leonardo Leo – *La’mpeca scoperta*

## Fødsler

**ukjent dato*:
**Pascal Taskin, fransk cembalo- og klavermaker (død 1793)
**Francesco Uttini, italiensk dirigent og komponist (død 1795)

## Dødsfall
*7. februar – Carlo Francesco Pollarolo, italiensk komponist (født ca. 1653)
*21. august – Dimitrie Cantemir, prins av Moldavia,  hærfører, filosof, historiker, komponist og geograf (født 1673)
*23. september – William Babell, engelsk organist og komponist (født 1689/1690)


Fil:Karl_Friedrich_Abel_by_Thomas_Gainsborough_(c._1777).jpg|Karl Friedrich Abel(1723–1787)
Fil:Antoine_Pesne_hofdame_;_Prinzessin_Amalia_von_Preussen_als_Amazone.jpg|Anna Amalie av Preussen(1723–1787)


## Referanser
Steinar Halleland

**Steinar Halleland** (født 1. desember 1967) ble kjent da han i 2011 i lokalpressen i Rogaland fortalte at han var ensom og trengte venner. Stavanger Aftenblad laget en artikkel, og ikke lenge etter var det dannet en gruppe på Facebook som fikk navnet «Venneklubben». Siden har han startet elleve ikke-kommersielle venneklubber rundt om i Norge og dermed hjulpet mennesker med sosialisering.

Steinar Hallelands engasjement ble lagt merke til, og kong Harald nevnte ensomhet, Halleland og «Venneklubben» i sin nyttårstale. Steinar Halleland og Trine Johansen var deretter gjester i talkshowet *[[Lindmo]]* på NRK1 hvor de snakket om sine opplevelser. 

I dag har Steinar Halleland et nettverk av venner, og ble våren 2013 nominert som finalist til Aftenbladets kåring av «Aller beste person».

## Referanser


## Eksterne lenker
* 
*
Reologi

**Reologi** er den fysiske vitenskapen om hvordan væsker og faste stoffer oppfører seg ved deformasjon. Fagområdet analyserer flyte- og deformasjonsegenskaper til plastiske masser, materialer og seige væsker når de utsettes for ytre krefter (som trykk og temperaturendringer), eller materialer som er i en tilstand mellom fast og flytende. 

Viktige faguttrykk i reologien er viskositet, elastisitet og viskoelastisitet.  

## Se også
* Fluiddynamikk
* Fluidmekanikk
* Hydrodynamikk
La Schiavona

**«La Schiavona»** («Portrett av en dame» eller «Kvinnen fra Dalmatia») er et portrett av en ukjent kvinne malt av Tizian fra 1510&ndash;12. 

Modellen er vist i trekvart lengde og i relieff (inspirert av oldtidens kaméer) på den opphøyde seksjonen av parapeten. Parapeten er original, selv om den opphøyde seksjonen ser ut til å være endret  av Tizian selv (draperiet malt under den kan nå ses gjennom den). TV er signert på parapeten. Det ble gitt til National Gallery i London i 1942 av Francis Cook, til minne om hans far Herbert, via Art Fund og er fortsatt i galleriets samling med betegnelsen: NG5385.

Fra oktober 2009 til januar 2010, var *La Schiavona* lånt ut til Henry Moore Institute i Leeds som de del av utstillingen kalt «Sculpture in Painting».

## Referanser


## Eksterne lenker
* Bildet med høy oppløsning på Google art
* National Gallerys nettside
Brølaper

se teksten

**Brølaper** (*Alouatta*) er en slekt som omfatter de største av vestapene (Den nye verden-aper) og er i familien Atelidae. Det finnes 15 ulike typer brøleaper. De lever opprinnelig i Sør- og Mellom-Amerika. Kroppens lengde inkludert hodet ligger mellom 60 og 90 centimeter og den veier oftest mellom fire og ti kilogram. Pelsen er lang og av gulbrun, rød eller svart farge.

## Systematikk

* *A. palliata* group
** *Alouatta coibensis*
*** *Alouatta coibensis coibensis*
*** *Alouatta coibensis trabeata*
** *Alouatta palliata*
*** *Alouatta palliata aequatorialis*
*** *Alouatta palliata palliata*
*** *Alouatta palliata mexicana*
** *Alouatta pigra de simipidopoo pigoo"
* *A. seniculus*
** *Alouatta belzebul*
** *Alouatta discolor*
** *Alouatta guariba*
*** *Alouatta guariba guariba*
*** *Alouatta guariba clamitans*
** *Alouatta juara*
** *Alouatta macconnelli*
** *Alouatta nigerrima*
** *Alouatta puruensis*
** *Alouatta sara*
** *Alouatta seniculus* ([[Rødbrølape]])
** *Alouatta ululata*
* *A. caraya* group
** *Alouatta caraya''

## Kilder
* Store norske leksikon.

## Eksterne lenker
*
Den norske kvinne

***Den norske kvinne*** var en av de illegale avisene som ble utgitt under den tyske okkupasjonen av Norge i andre verdenskrig. Avisen kom i trykt utgave, og ble utgitt av NKP.

*Den norske kvinne* kom ut fra 1942. Redaktør fram til høsten 1943 var Eli Aanjesen. Deretter var Ragnhild Løken (Knutsen) redaktør.
  
## Referanser


## Eksterne lenker
* ''Den norske kvinne'' på Digitalt, Universitetsbiblioteket i Bergen
Lars Kristian Lauritzen

**Lars Kristian Lauritzen** (født 19. april 1971) er en norsk offiser (løytnant) i Forsvarets spesialkommando. Han ble i 2013 tildelt Krigskorset med sverd, Norges fremste utmerkelse.

Lauritzen gjennomførte i 1991 førstegangstjenesten som fallskjermjeger. Han tjenestegjorde deretter i Libanon og i Bosnia-Hercegovina.

I 2007 var Lauritzen offiser i en ISAF-avdeling i Afghanistan. Under et oppklaringsoppdrag falt patruljen han deltok i bakhold og under Lauritzens ledelse lykkes det å komme ut av situasjonen, til tross for at motparten var sterkere. Forsvaret beskrev innsatsen: «Trolig har ingen norske soldater i nyere tid vært i en så spesiell og presset situasjon med så potensielt store konsekvenser.» I statsråd 5. april 2013 ble løytnant Lauritzen tildelt Krigskorset med sverd «for å ha utvist særlig fremragende tapperhet og mot under kamp i internasjonale operasjoner i Afghanistan i 2007».

## Referanser
Kristian Bergh Stang

**Kristian Bergh Stang** (født 12. desember 1977) er en norsk offiser (major) i Etterretningsbataljonen. Han ble i 2013 tildelt Krigskorset med sverd, Norges fremste utmerkelse.

Stang gikk Befalsskolen for infanteriet i Nord-Norge og begynte deretter tjeneste i Etterretningsbataljonen.

Major Stang var i 2008 i tjeneste i Afghanistan, der han var sjef for et militærobservatørlag (MOT-lag) i ISAF-styrken. Laget gjennomførte også offensive oppdrag, der Stang utmerket seg med det Forsvaret beskrev som evne «til å gjennomføre oppdrag med nøktern våpenbruk, å sikre og hjelpe sivilbefolkningen samt å gi våre allierte effektiv støtte.» I statsråd 5. april 2013 ble major Stang tildelt Krigskorset med sverd «for å ha utvist særlig fremragende mot og ledelse under kamp i internasjonale operasjoner i Afghanistan i 2008.»

## Referanser